projecte-aina/catalan_government_crawling huggingface dataset:
La Federació Catalana d'Esports per a Tothom, inscrita al Registre d'entitats esportives de la Generalitat de Catalunya, pot acordar de transformar-se en la Unió d'Agrupacions Esportives de Catalunya, d'acord amb el que estableix l'article 14.6 de la Llei de l'esport.
Altrament, es cancel·la d'ofici la seva inscripció al dit registre.
Els membres del Tribunal Català de l'Esport són nomenats pel secretari o secretària general de l'Esport: tres membres a proposta del Consell dels Il·lustres Col·legis d'Advocats de Catalunya; dos membres a proposta de la Unió de Federacions Esportives de Catalunya, i dos membres a proposta del Col·legi Oficial de Professors i Llicenciats d'Educació Física de Catalunya.
Els membres del Tribunal Català de l'Esport són nomenats pel secretari o secretària general de l'Esport, quatre d'ells a proposta de la Unió de Federacions Esportives de Catalunya i els tres restants a proposta del Consell d'Il·lustres Col·legis d'Advocats de Catalunya.
Atès el Decret 186/1988, d'1 d'agost, pel qual el Departament de Benestar Social assumeix les competències sobre formació permanent d'adults;
Vista l'Ordre d'1 de desembre de 1988, per la qual el Departament de Benestar Social assumeix les competències i les funcions relatives als centres i les aules públics i privats de formació permanent d'adults;
Atesa la Llei 3/1991, de 18 de març, de formació d'adults;
Atès el Decret 72/1994, de 6 d'abril, pel qual es regulen els centres de formació d'adults;
A proposta de la consellera de Benestar Social i d'acord amb el Govern,
Es crea el centre de formació d'adults del municipi de Viladecans que figura a l'annex d'aquest Decret per transformació de l'aula que s'indica.
Aquest centre, que adequarà la seva activitat docent a partir del curs acadèmic 2001-2002, desenvoluparà, en exclusiva o no, activitats per a la formació de les persones adultes en l'àmbit de la formació instrumental i la formació bàsica, funcionarà amb una organització flexible en funció de les necessitats educatives i formatives de la zona on està ubicat i podrà funcionar com a centre d'autoformació amb l'autorització prèvia de la Direcció General de Formació d'Adults.
El centre s'inscriurà al Registre general de centres de formació d'adults.
S'autoritza la persona titular del Departament de Benestar Social per a l'execució d'aquest Decret, que entrarà en vigor l'endemà d'haver estat publicat al Diari Oficial de la Generalitat de Catalunya.
Denominació del centre: Edelia Hernández.
Instal·lacions: 6 aules, despatx, sala del professorat, serveis higiènics.
El Consell Tècnic de Formació Mèdica Continuada i el Consell Tècnic de Formació Farmacèutica Continuada hauran d'adaptar el seu règim de composició, estructura i normes de funcionament, que es regulen, respectivament, a l'Ordre de 29 de desembre de 1989, modificada parcialment per l'Ordre de 27 de juliol de 1999, per la qual es crea el Consell Coordinador de la Formació Mèdica Continuada, i a l'Ordre de 9 de febrer de 2001, per la qual es crea el Consell Català de Formació Farmacèutica Continuada, al règim que pugui acordar el Consell Català de Formació Continuada de les Professions Sanitàries en aplicació de la funció que preveu l'article 1.2.c) del Decret 407/2006, de 24 d'octubre, de creació del Consell Català de Formació Continuada de les Professions Sanitàries i dels consells tècnics de formació continuada.
L'adaptació s'haurà de fer efectiva en el termini màxim de tres mesos comptadors des de la data d'aprovació de l'acord del Consell Català de Formació Continuada de les Professions Sanitàries.
Mitjançant la Resolució CLT/1757/2002, de 28 de maig, es va crear la Taula Assessora de l'Esport Català amb la finalitat de configurar un òrgan de consulta i assessorament de la Secretaria General de l'Esport, constituït per aquells esportistes que en la pràctica continuada i competitiva de l'esport han assolit un alt nivell en l'àmbit nacional i internacional.
Posteriorment, la Resolució de creació es modificà per la Resolució PRE/794/2011, de 22 de març, per tal de configurar la Taula com a òrgan constituït per persones que hagin destacat per la seva activitat en l'àmbit de l'esport i per la defensa dels seus valors.
L'Administració de la Generalitat de Catalunya està duent a terme un procés de racionalització i simplificació del sector públic que afecta a tot tipus d'ens instrumentals.
Atès que la Secretaria General de l'Esport ja disposa, com a òrgan d'assessorament, de la Comissió Directiva, regulada pel Decret 35/2001, de 23 de gener, sobre els òrgans rectors i el funcionament del Consell Català de l'Esport, i atesa la inactivitat i poca operativitat en els últims anys per part de la Taula Assessora de l'Esport Català;
Per tal de racionalitzar l'estructura organitzativa de l'Administració de la Generalitat, evitar duplicitats competencials, així com aplicar els principis d'eficiència en l'ús dels recursos públics i de limitació d'ens instrumentals, continguts en la legislació publicada en els darrers anys;
Deixar sense efecte les Resolucions CLT/1757/2002, de 28 de maig i PRE/794/2011, de 22 de març, i, en conseqüència, suprimir la Taula Assessora de l'Esport Català, com a òrgan d'assessorament de la Secretaria General de l'Esport.
Contra aquesta Resolució, les persones interessades poden interposar un recurs d'alçada davant la consellera de la Presidència en el termini d'un mes a comptar des de l'endemà de la data de la seva publicació al DOGC, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Esplugues de Llobregat, 2 de febrer de 2016
24.1 Corresponen al president/a i al secretari/ària de la Subcomissió, respectivament, les funcions previstes als articles 6 i 7 d'aquest Decret.
La Secretaria de la Subcomissió és exercida per una persona funcionària designada pel president/a i adscrita al Departament competent en matèria de seguretat pública, que pot intervenir-hi amb veu però sense vot.
24.2 Les sessions ordinàries de la Subcomissió s'han de realitzar de forma periòdica com a mínim un cop al mes.
Les sessions extraordinàries es realitzen quan així ho acordi la Presidència de la Subcomissió, a iniciativa pròpia o de la vicepresidència de la Subcomissió.
Pel que fa a la convocatòria, hi serà d'aplicació l'article 9 d'aquest Decret, si bé quan es produeixin esdeveniments d'especial rellevància en relació amb la violència en els espectacles públics esportius i la lluita contra la violència, el racisme, la xenofòbia i la intolerància en l'esport l'ordre del dia es trametrà amb una antelació de 48 hores o, excepcionalment de 24 hores, segons apreciació de la Presidència de la Subcomissió que haurà de constar en la convocatòria.
Així mateix, totes les sessions que es convoquin de la Subcomissió, s'hauran de comunicar immediatament a la Presidència de la Comissió, així com trametre-hi còpia del que s'acordi.
24.3 Són d'aplicació a la Subcomissió els articles 11, 12 i 13 d'aquest Decret, havent-se de modificar el Reglament de règim intern de la Comissió per incloure-hi les previsions relatives a la creació de la Subcomissió, sens perjudici que aquesta aprovi el seu propi Reglament de funcionament.
22.1 La Subcomissió contra la Violència, el Racisme, la Xenofòbia i la Intolerància en l'Esport està integrada per:
a) Dues persones designades pel departament competent en matèria d'esport.
b) Dues persones designades pel departament competent en matèria de seguretat pública.
c) Dues persones funcionàries del Cos de mossos d'esquadra, designats per la persona titular de la Secretaria de Seguretat.
d) Una persona en representació de la Federació Catalana de Futbol, designada per aquesta.
e) Una persona en representació de la Federació Catalana de Basquetbol, designada per aquesta.
f) Una persona en representació de la Unió de Federacions Esportives de Catalunya.
g) Una persona funcionària del Cos d'Advocacia de la Generalitat de Catalunya designada pel departament competent en matèria de seguretat pública.
22.2 La presidència de la Subcomissió serà desenvolupada per qui designi la persona titular del departament competent en matèria d'esport, entre les persones membres designades en la lletra a) de l'apartat anterior.
La vicepresidència de la Subcomissió serà desenvolupada per qui designi la persona titular del departament competent en matèria de seguretat pública, entre les persones membres designades en la lletra b) de l'apartat anterior.
22.3 Amb l'objectiu d'assolir la paritat de gènere, en la seva composició es procurarà la presència equilibrada de dones i homes.
Les funcions de la Subcomissió contra la Violència, el Racisme, la Xenofòbia i la Intolerància en l'Esport són les següents:
a) Proposar a l'autoritat que correspongui del Departament competent en matèria de seguretat pública l'adopció de mesures sancionadores com a conseqüència de l'incompliment de la normativa contra la violència, el racisme, la xenofòbia i la intolerància en l'esport.
b) Sens perjudici del que preveu l'article 2.i), proposar l'adopció de mesures sancionadores com a conseqüència de l'incompliment de la Llei de l'esport als òrgans del Departament competent en matèria de seguretat pública que hi tinguin atribuïdes funcions.
c) Elevar propostes a la Comissió contra la Violència en Espectacles Esportius de Catalunya i a les autoritats competents, en relació amb la lluita contra la violència, el racisme, la xenofòbia i la intolerància en l'esport.
d) Recollir i publicar anualment les dades sobre violència, racisme, xenofòbia i intolerància en els espectacles esportius, prèvia dissociació de les dades de caràcter personal relacionades amb els mateixos, així com realitzar enquestes sobre aquesta matèria.
e) Les funcions previstes a l'apartat 2 de l'article 20.3.a), als apartats 5 i 7 de l'article 20.3.c) i a l'apartat 2 de l'article 20.3.d) de la Llei de l'Estat 19/2007, d'11 de juliol, contra la violència, el racisme, la xenofòbia i la intolerància en l'esport.
La Subcomissió contra la Violència, el Racisme, la Xenofòbia i la Intolerància en l'Esport és l'òrgan col·legiat competent en matèria de lluita contra la violència, el racisme, la xenofòbia i la intolerància en l'esport a Catalunya, adscrit a la Comissió contra la Violència en Espectacles Esportius de Catalunya.
18.1 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, correspon a la persona titular del Departament competent en matèria d'esport per a les infraccions molt greus i a la persona titular de la Secretaria General de l'Esport per a les infraccions greus i lleus, previstes respectivament a l'article 15 d'aquest Decret.
18.2 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, previstes a l'article 16 d'aquest Decret, i les sancions econòmiques o de qualsevol altre tipus, inclosa la prohibició corresponent si escau, previstes a la normativa en matèria de lluita contra la violència, el racisme, la xenofòbia i la intolerància en l'esport, tot tenint en compte els criteris previstos en aquesta legislació, correspon:
a) A la persona titular del Departament competent en matèria de seguretat pública per a les infraccions molt greus.
No obstant, la imposició de les sancions de més de 300.000 euros correspon al Govern de la Generalitat, a proposta del conseller/a esmentat/da.
b) A la persona titular de la Secretaria de Seguretat del Departament competent en matèria de seguretat pública per a les infraccions greus i lleus.
18.3 La sanció de revocació definitiva de l'autorització i la de cancel·lació de la inscripció o l'adscripció en el Registre d'Entitats Esportives de la Generalitat corresponen, en tot cas, als òrgans competents del Departament de competent en matèria d'esport.
18.1 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, correspon a la persona titular del Departament de Cultura per a les infraccions molt greus i a la persona titular de la Secretaria General de l'Esport per a les infraccions greus i lleus, previstes respectivament a l'article 15 d'aquest Decret.
18.2 La imposició de les sancions determinades al capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, correspon a la persona titular del Departament d'Interior per a les infraccions molt greus i a la persona titular de la Direcció General de Seguretat Ciutadana per a les infraccions greus i lleus, previstes respectivament a l'article 16 d'aquest Decret.
18.3 La sanció de revocació definitiva de l'autorització i la de cancel·lació de la inscripció o l'adscripció en el Registre d'Entitats Esportives de la Generalitat corresponen, en tot cas, als òrgans competents del Departament de Cultura.
17.2 La instrucció dels procediments sancionadors relatius a les infraccions concretades a l'article 16 d'aquest Decret correspon a la Subdirecció General de Seguretat Interior.
17.2 La instrucció dels procediments sancionadors relatius a les infraccions concretades a l'article 16 d'aquest Decret correspon a la Direcció General de Seguretat Ciutadana.
16.1 La incoació de procediments sancionadors en matèria esportiva a què fa referència el capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, dins l'àmbit competencial del Departament competent en matèria de seguretat pública, correspon:
a) A la persona titular de la Secretaria de Seguretat del Departament competent en matèria de seguretat pública pel que fa a les infraccions molt greus tipificades a l'article 73, lletres a), b), d), e), f), g), h), i), j), k) i l), i a les infraccions greus tipificades a l'article 74, lletres b), i), j), k), l), m), n) i o).
b) A la persona titular de la Subdirecció General de Seguretat Interior pel que fa a les infraccions lleus tipificades a l'article 75, lletra a).
16.2 La incoació de procediments sancionadors en matèria de lluita contra la violència, el racisme, la xenofòbia i la intolerància en l'esport a què fa referència la legislació vigent en aquest àmbit, correspon:
a) A la persona titular de la Secretaria de Seguretat del Departament competent en matèria de seguretat pública pel que fa a les infraccions molt greus i greus.
b) A la persona titular de la Subdirecció General de Seguretat Interior pel que fa a les infraccions lleus.
16.3 La incoació de procediments sancionadors prevista als apartats anteriors també pot ser a proposta de la Comissió contra la Violència en Espectacles Esportius de Catalunya o de la Subcomissió contra la Violència, el Racisme, la Xenofòbia i la Intolerància en l'Esport.
16.1 La incoació de procediments sancionadors en matèria esportiva a què fa referència el capítol 2 del títol 4 de la Llei de l'esport, Text únic aprovat pel Decret legislatiu 1/2000, de 31 de juliol, dins l'àmbit competencial del Departament d'Interior, correspon:
a) A la persona titular del Departament d'Interior pel que fa a les infraccions molt greus tipificades a l'article 73, lletres a), b), d), e), f), g), h), i), j), k) i l).
b) A la persona titular de la Direcció General de Seguretat Ciutadana pel que fa a les infraccions greus tipificades a l'article 74, lletres b), i), j), k), l), m), n) i o), i a les lleus tipificades a l'article 75, lletra a).
16.2 La incoació de procediments sancionadors prevista a l'apartat anterior també pot ser a proposta de la Comissió contra la Violència en Espectacles Esportius de Catalunya.
Correspon a la persona titular de la Direcció General de la Policia del Departament competent en matèria de seguretat pública, d'ofici o a proposta de la Comissió contra la Violència en Espectacles Esportius de Catalunya, l'adopció de mesures de prevenció contra la violència i de seguretat en els recintes esportius d'acord amb el que s'estableix en la normativa vigent.
Així mateix, la Direcció General de la Policia, d'ofici o a proposta de la Subcomissió contra la Violència, el Racisme, la Xenofòbia i la Intolerància en l'Esport adoptarà les mesures de seguretat que preveu la normativa vigent en matèria de lluita contra la violència, el racisme, la xenofòbia i la intolerància en l'esport.
Correspon a la Subcomissió adoptar les mesures de seguretat previstes en aquesta normativa.
Correspon a la persona titular de la Direcció General de Seguretat Ciutadana del Departament d'Interior, d'ofici o a proposta de la Comissió contra la Violència en Espectacles Esportius de Catalunya, l'adopció de mesures de prevenció contra la violència i de seguretat en els recintes esportius d'acord amb el que s'estableix en la normativa vigent.
c) Tres persones representants del departament competent en matèria de seguretat pública de la Generalitat de Catalunya, designades per la persona titular del Departament.
g) Dues persones designades per la persona titular del departament competent en matèria d'esport entre les persones de prestigi reconegut en l'àmbit de les competències de la Comissió.
h) Dues persones designades per la persona titular del departament competent en matèria de seguretat pública entre les persones de prestigi reconegut en l'àmbit de les competències de la Comissió.
4.2 La vicepresidència és exercida per la persona que designi la que exerceix la presidència de la Comissió, d'entre les que representen el departament competent en matèria de seguretat pública.
c) Tres persones representants del Departament d'Interior de la Generalitat de Catalunya, designades per la persona titular del Departament.
g) Dues persones designades per la persona titular del Departament de Cultura entre les persones de prestigi reconegut en l'àmbit de les competències de la Comissió.
h) Dues persones designades per la persona titular del Departament d'Interior entre les persones de prestigi reconegut en l'àmbit de les competències de la Comissió.
4.2 La vicepresidència és exercida per la persona que designi la que exerceix la presidència de la Comissió, d'entre les que representen el Departament d'Interior.
La Comissió contra la Violència en Espectacles Esportius de Catalunya depèn del Consell Català de l'Esport del Departament competent en matèria d'esport, el qual hi aporta la infraestructura i el suport administratiu.
La Comissió contra la Violència en Espectacles Esportius de Catalunya depèn del Consell Català de l'Esport del Departament de Cultura, el qual hi aporta la infraestructura i el suport administratiu.
i) Proposar a les autoritats competents la incoació d'expedients sancionadors en matèria de violència esportiva d'acord amb la Llei de l'esport.
j) Rebre informació sobre les actuacions i propostes que realitzi la Subcomissió contra la Violència, el Racisme, la Xenofòbia i la Intolerància en l'Esport, així com donar el curs que correspongui a les propostes de la Subcomissió.
k) Establir mecanismes de col·laboració i de cooperació amb les comunitats autònomes, l'Estat i la Comissió Estatal contra la Violència, el Racisme, la Xenofòbia i la Intolerància en l'Esport per a l'execució de les mesures previstes en els apartats anteriors quan siguin competència de les mateixes, i específicament amb els òrgans que amb similars finalitats que la citada Comissió Estatal existeixin en les comunitats autònomes.
l) Qualsevol altra funció que per reglament se li adjudiqui.
I. El Pla director d'instal·lacions i equipaments esportius de Catalunya (en endavant PIEC) valora econòmicament els dèficits de la xarxa bàsica i complementària, en els quals s'inclouen tant les obres de construcció com les de condicionament.
Aquesta valoració pren com a referència els preus estandarditzats de l'any 2005 i les instal·lacions censades a 1 de gener de 2005, els quals s'han d'anar d'actualitzant durant el desplegament del PIEC, d'acord amb l'evolució i la dotació d'equipaments esportius.
El 18 de juliol de 2005, el cap de la Secció Tècnica del Servei d'Equipaments Esportius emet informe sobre l'evolució dels preus unitaris, d'acord amb la valoració econòmica dels mòduls tipològics d'instal·lacions esportives per a l'any 2005.
Aquest informe inclou un annex dels preus estandarditzats per a la construcció i el condicionament d'instal·lacions esportives per a l'any 2005.
El mateix dia 18 de juliol de 2005, el Comitè Executiu del Consell Català de l'Esport va emetre informe favorable sobre la proposta dels preus estandarditzats per al 2005.
Fonaments de dret.1 Segons l'article 3.2.n) del Text únic de la Llei de l'esport, aprovat pel Decret legislatiu 1/2000, de 31 de juliol, un dels principis rectors de la política esportiva de la Generalitat de Catalunya és el de planificar i programar una xarxa equilibrada d'instal·lacions esportives amb els equipaments necessaris arreu del territori català, que reculli tant com sigui possible tota mena d'iniciatives per mirar d'aconseguir una utilització òptima de les instal·lacions, els equipaments i els materials destinats a la pràctica esportiva..2 De conformitat amb la memòria del PIEC, aprovat pel Decret 95/2005, de 31 de maig, els preus estandarditzats són una eina necessària, que s'ha d'aprovar periòdicament, per aconseguir una aplicació adequada del PIEC, d'acord amb les seves finalitats.
Aprovar els preus estandarditzats dels mòduls tipològics d'instal·lacions esportives de Catalunya per a l'any 2005, els quals consten en l'annex d'aquesta Resolució.
Contra aquesta Resolució, tot i que no esgota la via administrativa, les entitats públiques poden interposar, d'acord amb el que estableix l'article 44, en relació amb l'article 8.3 de la Llei estatal 29/1998, de 13 de juliol, de la jurisdicció contenciosa administrativa, recurs contenciós administratiu davant el jutjat contenciós administratiu corresponent, en el termini de dos mesos a comptar des de la publicació al DOGC.
Potestativament, dins el mateix termini, també es pot efectuar el requeriment previ que determina l'article 44 abans esmentat.
Així mateix, contra aquesta Resolució, que no exhaureix la via administrativa, les entitats privades poden interposar recurs d'alçada davant el conseller primer, en el termini d'un mes a comptar des de la publicació al DOGC, d'acord amb l'article 107.1 en relació amb el 114 i 115 de la Llei estatal 30/1992, de 26 de novembre, de règim jurídic de les administracions públiques i del procediment administratiu comú.
Esplugues de Llobregat, 24 d'octubre de 2005
Preus estandarditzats dels mòduls tipològics d'instal·lacions esportives de Catalunya per a l'any 2005